Paterna només té un tècnic per a l’atenció i conservació de més de 70 parcs infantils
10/07/2015

# Paterna només té un tècnic per a l’atenció i conservació de més de 70 parcs infantils

[![L’alcalde de Paterna, Juan Antonio Sagredo, comprovant l’estat dels elements del parc infantil ubicat enfront del Gran Teatre Antonio Ferrandis](/images/noticias/recurso/alcalde-parques.jpg)](/images/noticias/recurso/alcalde-parques.jpg)

10.07.2015

L’àrea de Seguretat, Infraestructures i Medi Ambient està catalogant el deficient estat de les instal•lacions públiques de la localitat per a conéixer en quina situació real es troben

“Paterna només disposa d’un tècnic per a revisar l’atenció i conservació dels 70 parcs infantils i places de la localitat”. Així el que assegura hui la regidora de l’àrea de Seguretat, Infraestructures i Medi Ambient, Núria Campos, qui també ha anunciat que ja ha donat les ordes pertinents perquè es realitze un catàleg exhaustiu de l’estat actual en què es troben estes zones d’oci.

Després de comprovar personalment l’estat actual d’abandó en què es troben moltes de les zones de joc de Paterna, l’alcalde Juan Antonio Sagredo ha afirmat que “la seguretat d’estos espais públics és fonamental per als menors paterneros i les seues famílies, per la qual cosa el govern municipal augmentarà els recursos humans i econòmics destinats a la seua conservació i bon funcionament”. A més ha lamentat que “l’anterior govern del PP, amb la seua inacció, haja permés que arribem a esta deplorable situació”.

El primer edil ha explicat que són nombrosos els veïns i veïnes de Paterna que, cada dia, li traslladen personalment la seua preocupació pel deficitari estat d’algunes àrees infantils i pels nombrosos desperfectes dels elements de joc, visibles a simple vista, d’eixos parcs públics. En la seua visita al parc del Gran Teatre, l’Alcalde ha pogut comprovar com el sòl de goma estava en mal estat, desperfectes en engrunsadores de fusta que estan estellats, cartells a què els falten lletres i fins a problemes amb el caragolam que podrien provocar accidents. “La seguretat dels xiquets i xiquetes de Paterna serà una prioritat per a este Executiu”, ha recalcat.

Juan Antonio Sagredo ha subratllat que l’àrea de Seguretat, Infraestructures i Medi Ambient està ja treballant en este assumpte i, en este sentit, ha puntualitzat que “quan tinguem l’informe detallat de l’estat actual de totes les instal•lacions esmenarem les deficiències trobades, coste el que coste, perquè els ciutadans i ciutadanes de Paterna mereixen tindre una ciutat en les millors condicions per al gaudi i recreació que els seus fills”.

Finalment, l’alcalde de Paterna ha afirmat que el consistori emprarà tots els mitjans necessaris i a dotar i/o redistribuir el personal oportú per a millorar el manteniment i conservació d’estos llocs de joc.